
Par valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības koordinācijas un uzraudzības komiteju
· 1. Lai nodrošinātu valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu īstenošanas koordināciju un uzraudzību, apstiprināt konsultatīvu institūciju – valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības koordinācijas un uzraudzības komiteju (turpmāk – komiteja) – šādā sastāvā:
· 1.1. H. Abu Meri – veselības ministrs (komitejas priekšsēdētājs);
· 1.2. B. Kņigins – Veselības ministrijas valsts sekretāra vietnieks finanšu jautājumos (komitejas priekšsēdētāja vietnieks);
· 1.3. A. Bērziņš – Saeimas deputāts, Saeimas Publisko izdevumu un revīzijas komisijas loceklis;
· 1.4. I. Riekstiņa – valsts sabiedrības ar ierobežotu atbildību "Paula Stradiņa klīniskā universitātes slimnīca" pārstāve;
· 1.5. A. Ērglis – valsts sabiedrības ar ierobežotu atbildību "Paula Stradiņa klīniskā universitātes slimnīca" medicīnas padomes loceklis;
· 1.6. K. Plūme – Latvijas Lielo slimnīcu asociācijas pārstāvis;
· 1.7. I. Solovjova – Rīgas domes Labklājības departamenta direktora vietniece.
(MK 19.05.2023. rīkojuma Nr. 268 redakcijā)
· 2. Komitejai attiecībā uz valsts sabiedrību ar ierobežotu atbildību "Paula Stradiņa klīniskā universitātes slimnīca" ir šādi uzdevumi:
· 2.1. uzraudzīt attīstības projektos iesaistīto institūciju sadarbību;
· 2.2. uzraudzīt attīstības projektu izpildi;
· 2.3. sagatavot un izvērtēt attīstības projektu stratēģiskos lēmumprojektus un risinājumus;
· 2.4. izvērtēt attīstības projektu finansiālos risinājumus.
· 3. Komitejas sekretariāta funkcijas nodrošina valsts sabiedrība ar ierobežotu atbildību "Paula Stradiņa klīniskā universitātes slimnīca".
· 4. Lai nodrošinātu iespējami plašu sabiedrības iesaisti valsts sabiedrības ar ierobežotu atbildību "Paula Stradiņa klīniskā universitātes slimnīca" attīstības projektu īstenošanas koordinācijā un uzraudzībā, dalībai komitejā var tikt aicināti pārstāvji no nevalstisko organizāciju sektora.
(MK 10.08.2021. rīkojuma Nr. 545 redakcijā)

